Izdarīt Centrālās finanšu un līgumu aģentūras kā sadarbības iestādes 2017. gada 5. aprīļa Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” pirmās projektu iesniegumu atlases kārtas “Sadzīves atkritumu pārstrādes iekārtu izveide” projektu iesniegumu atlases nolikumā (turpmāk – projektu iesniegumu atlases nolikums) grozījumus,

1. izsakot projektu iesniegumu atlases nolikuma 7.16. apakšpunktu šādā redakcijā:

zaļo iepirkumu pamatojošie dokumenti (tehniskā specifikācija vai tās projekts) (attiecināms, ja projekta iesniedzējs pretendē uz papildu punktu kvalitātes kritērijā Nr.3.2. „Zaļā iepirkuma piemērošana (horizontālā principa “ilgtspējīga attīstība” kritērijs)”);

1. papildinot projektu iesniegumu atlases nolikumu ar 7.21. apakšpunktu šādā redakcijā:

deklarācija par komercsabiedrības atbilstību mazajai (sīkajai) vai vidējai komercsabiedrībai, pievienojot to komersanta saistīto vai partneruzņēmumu gada pārskatus par pēdējiem diviem noslēgtajiem finanšu gadiem, par kuriem nav pieejama informācija SIA “Lursoft” vai citās publiski pieejamās datu bāzēs (attiecināms, ja informācija par komersanta saistītajiem vai partneruzņēmumiem nav publiski pieejama);

1. uzskatot līdzšinējo projektu iesniegumu atlases nolikuma 7.21. apakšpunktu par 7.22. apakšpunktu;
2. izsakot projektu iesniegumu atlases nolikuma 1. pielikuma “Projekta iesnieguma veidlapa” 7. pielikuma “Apliecinājums par valsts atbalsta nosacījumu ievērošanu” apliecinājuma tekstu šādā redakcijā:

- ES finansējums netiks izmantots darbībām tērauda, sintētisko šķiedru nozarē, zivsaimniecības, akvakultūras, lauksaimniecības un transporta nozarē, uz kurām attiecas īpaši noteikumi, kā arī enerģētikas nozarē, lidostu jomā, kā arī ar platjoslu tīkliem, tai skaitā atbilstoši MK noteikumu pielikumam;

- projekta iesniedzējs nav slēdzis tādu pašu vai līdzīgu darbību Eiropas Ekonomiskajā zonā divu gadu laikā pirms projekta iesnieguma iesniegšanas dienas sadarbības iestādē vai dienā, kad tas iesniedz projekta iesniegumu sadarbības iestādē, vai plāno slēgt šādu darbību divu gadu laikā pēc subsidējamo ieguldījumu pabeigšanas;

- kapitālsabiedrība ir saņēmusi glābšanas atbalstu un glābšanas atbalsta ietvaros saņemto aizdevumu ir atmaksājusi vai ir atsaukusi garantiju, vai ir saņēmusi pārstrukturēšanas atbalstu, un uz to vairs neattiecas pārstrukturēšanas plāns (ja attiecināms);

- kapitālsabiedrība nav saņēmusi glābšanas atbalstu vai nav saņēmusi pārstrukturēšanas atbalstu;

- kapitālsabiedrība uz projekta iesnieguma iesniegšanas dienu uzkrāto zaudējumu dēļ nav zaudējusi vairāk nekā pusi no parakstītā kapitāla (uzkrātos zaudējumus atskaitot no rezervēm un visām pārējām pozīcijām, kuras pieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no parakstītā kapitāla);

- kapitālsabiedrība, kurā kādam no dalībniekiem ir neierobežota atbildība par kapitālsabiedrības parādsaistībām, uz projekta iesnieguma iesniegšanas dienu uzkrāto zaudējumu dēļ nav zaudējusi vairāk nekā pusi no grāmatvedības uzskaitē uzrādītā kapitāla (ja attiecināms);

- kapitālsabiedrībai - lielajam komersantam pēdējos divus gadus parādsaistību un pašu kapitāla bilances vērtību attiecība nav pārsniegusi 7,5, un kapitālsabiedrības procentu seguma attiecība, to aprēķinot pēc ieņēmumiem pirms procentu, nodokļu, nolietojuma un amortizācijas atskaitījumiem, ir bijusi lielāka par 1,0 (ja attiecināms);

- kapitālsabiedrībai nav ar tiesas spriedumu pasludināta maksātnespējas procesa vai netiek ar tiesas spriedumu īstenots tiesiskās aizsardzības process, netiek ar tiesas lēmumu īstenots ārpustiesas tiesiskās aizsardzības process, tai nav uzsākta bankrota procedūra, piemērota sanācija vai mierizlīgums, tās saimnieciskā darbība nav izbeigta vai tā neatbilst tiesību aktos maksātnespējas jomā noteiktajiem kritērijiem, lai tai pēc kreditoru pieprasījuma piemērotu maksātnespējas procedūru;

- uz projekta iesniedzēju neattiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts atzīts par nelikumīgu un nesaderīgu ar iekšējo tirgu;

- līdzfinansējums tiks nodrošināts no tādiem finanšu resursiem, par kuriem nav saņemts nekāds publisks atbalsts;

- pirms projekta iesnieguma iesniegšanas sadarbības iestādē nav noslēgti būvdarbu, pakalpojuma vai piegāžu līgumi, kas saistīti ar paredzamo ieguldījumu;

1. izsakot projektu iesniegumu atlases nolikuma 2. pielikuma “Projekta iesnieguma veidlapas aizpildīšanas metodika” 5. sadaļu “Publicitāte” šādā redakcijā:

|  |  |  |  |
| --- | --- | --- | --- |
| **Projekta informatīvie un publicitātes pasākumi** | | | |
| **Pasākuma veids** | **Pasākuma apraksts** | **Īstenošanas periods** | **Skaits** |
| Informatīvais plakāts | *Piemēram, informatīvais plakāts pie projektā plānotā objekta* | *Projekta īstenošanas laikā* | *1 informatīvais plakāts* |
| Lielformāta informatīvais stends | *Piemēram,*  *pagaidu informatīvais stends/ informācijas stends*  *Norāda, ka informācija par ES fondu ieguldījumu tiks nodrošināta pie/uz infrastruktūras objekta* | *Projekta īstenošanas laikā/*  *3 mēnešu laikā pēc projekta pabeigšanas, t.i. pēdējā maksājuma saņemšanas* | *1 pagaidu informatīvais stends/*  *1 informācijas stends* |
| Informatīvā plāksne | *Piemēram, informatīvā plāksne pie projektā plānotā objekta* | *3 mēnešu laikā pēc projekta pabeigšanas, t.i. pēdējā maksājuma saņemšanas* | *1 plāksne* |
| Informācija internetā | *Piemēram,*  *Norāda projekta iesniedzēja tīmekļvietnes adresi (ja tāda ir), kurā tiks publicēta aktuāla informācija par projektu, tā mērķiem un rezultātiem.* | *Projekta īstenošanas laikā* | *Ne retāk kā reizi trijos mēnešos* |
| Citi (lūdzu norādīt) |  |  |  |

*Šajā projekta iesnieguma sadaļā projekta iesniedzējs atbilstoši normatīvajos aktos[[1]](#footnote-1) noteiktajām prasībām norāda informācijas un publicitātes pasākumus un sniedz pasākumu aprakstu (t.i., ko šis pasākums ietver, kas to īstenos, cik bieži), norāda īstenošanas periodu (piemēram, visu projekta īstenošanas laiku, konkrētus gada ceturkšņus), kā arī pasākumu skaitu. Informāciju aizpilda tikai par tiem publicitātes pasākumiem, kas tiks veikti saskaņā ar MK noteikumu 32.1. apakšpunktā noteikto.*

*Ailē* ***“Informatīvais plakāts” (ja attiecināms)*** *iekļauj informāciju par informatīvo plakātu, kas projekta īstenošanas laikā izvietots sabiedrībai labi redzamā vietā. Informatīvā plakāta izvietošana ir obligāta, ja projektam piešķirtais publiskais finansējums nepārsniedz 500 000 euro.*

*Ailē “****Lielformāta informatīvais stends” (ja attiecināms)*** *iekļauj informāciju par pagaidu un/vai pastāvīgu informācijas stendu, kas projekta īstenošanas laikā izvietots sabiedrībai labi redzamā vietā. Pagaidu informatīvā stenda izvietošana ir obligāta, ja projektam piešķirtais publiskais finansējums pārsniedz 500 000 euro.*

*Ja projektam piešķirtais publiskais finansējums pārsniedz 500 000 euro, obligāti jāparedz pastāvīga informatīvā stenda vai plāksnes izvietošana pēc projekta pabeigšanas. Pastāvīgais informatīvais stends vai plāksne jāizvieto projekta īstenošanas vietā ne vēlāk kā trīs mēnešu laikā pēc projekta pabeigšanas, t.i. pēc pēdējā maksājuma saņemšanas, informāciju par pastāvīgo informatīvo stendu vai plāksni, kas pēc projekta īstenošanas izvietota sabiedrībai labi redzamā vietā, iekļauj ailē* ***“Lielformāta informatīvais stends”*** *vai* ***“Informatīvā plāksne”******(ja attiecināms)****.*

*Saskaņā ar MK noteikumu 32.2. apakšpunktu informācijas aktualizēšana finansējuma saņēmēja tīmekļvietnē par projekta īstenošanu paredzēta ne retāk kā reizi trijos mēnešos.*

*Detalizētas prasības un rekomendācijas plāksnes vai stenda noformējumam un izvietojumam un finansējuma saņēmēja tīmekļvietnē ievietojamai informācijai ir skaidrotas Finanšu ministrijas 2016. gada 30. decembra “Eiropas savienības fondu 2014.-2020. gada plānošanas perioda publicitātes vadlīnijas Eiropas Savienības fondu finansējuma saņēmējiem” (*[*http://www.esfondi.lv/upload/00-vadlinijas/vadlinijas\_2016/es\_fondu\_p**ublicitates\_vadlinijas\_30122016.pdf*](http://www.esfondi.lv/upload/00-vadlinijas/vadlinijas_2016/es_fondu_publicitates_vadlinijas_30122016.pdf) *).*

*Saskaņā ar MK noteikumu 29.1. apakšpunktu šajā sadaļā norādīto darbību izmaksas ir neattiecināmas un tiek segtas no finansējuma saņēmēja līdzekļiem.*

*Gadījumā, ja MK noteikumu 32.1. apakšpunktā minētās informācijas un publicitātes pasākumu izmaksas tiek iekļautas būvdarbu līgumā, šīs izmaksas jāizdala un jāizceno atsevišķi un par tām jāizraksta atsevišķi rēķini. Šādu rīcību skaidri apraksta šajā sadaļā, projekta iesnieguma veidlapas 1.5. punktā. Publicitāti (attiecas tikai uz MK noteikumu 32.1. apakšpunktā minēto) nenorāda kā atsevišķu atbalstāmo darbību;*

1. izsakot projektu iesniegumu atlases nolikuma 2. pielikuma “Projekta iesnieguma veidlapas aizpildīšanas metodika” 3. pielikuma “Projekta budžeta kopsavilkums” izmaksu pozīciju Nr. 13 šādā redakcijā:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **13.** | **Pārējās projekta īstenošanas izmaksas**  *MK noteikumu 29.1, 29.5. un 29.6. apakšpunkts.* | **Tiešās** |  |  |  |  |  |  |  |  |

1. izsakot projektu iesniegumu atlases nolikuma 4. pielikuma “Projekta iesnieguma vērtēšanas kritēriju metodika” 1.6. kritēriju šādā redakcijā:

|  |  |  |  |  |
| --- | --- | --- | --- | --- |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumiem Nr.784 “Kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P | Jā | **Projekta iesnieguma veidlapai pievienojamie dokumenti**:  **Vērtējums ir “Jā**”, ja:   * projekta iesnieguma veidlapas aizpildīšanā ir izmantota veidlapa, kas pievienota projektu iesniegumu atlases nolikumam un ir atbilstoša Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām; * projekta iesnieguma veidlapa un pielikumi ir sagatavoti latviešu valodā. Ja kāda no projekta iesnieguma veidlapas sadaļām vai kāds no pielikumiem ir citā valodā, tam ir pievienots Valsts valodas likumā noteiktajā kārtībā apliecināts tulkojums valsts valodā ar tulkojuma notariālu apliecinājumu, vai zvērināta tulka/tulkotāja apliecinājumu, vai tulka/tulkotāja apliecinājumu (atbilstoši normatīvajiem aktiem par kārtību, kādā apliecināmi dokumentu tulkojumi valsts valodā). * projekta iesnieguma veidlapai ir pievienoti visi pielikumi, kas noteikti projektu iesniegumu atlases nolikumā kā iesniedzamie dokumenti: * 1.pielikums “Projekta īstenošanas laika grafiks”; * 2.pielikums “Finansēšanas plāns”; * 3.pielikums “Projekta budžeta kopsavilkums”; * 4.pielikums “Projekta izmaksu efektivitātes novērtēšana”; * apliecinājums par dubultā finansējuma neesamību (atbilstoši atlases nolikuma 1.pielikuma veidlapai); * pilnvara, kas apliecina pilnvarojumu parakstīt visus ar projekta iesniegumu saistītos dokumentus (ja projekta iesniegumu paraksta pilnvarota persona); * kartogrāfiskais materiāls, norādot projekta īstenošanas vietu un visu projekta ietvaros iegādāto materiālo aktīvu izvietojumu; * iekārtas darbības apraksts, norādot darbības principus, tehnoloģiskos parametrus. Aprakstā tai skaitā norāda:   + - vai iekārta tiks veidota kā papildu jaudu radīšana esošai pārstrādes iekārtai, lai dažādotu produkciju ar atkritumu pārstrādes produktiem, kas līdz šim nav ražoti vai nodrošinātu būtiskas pārmaiņas vispārējā ražošanas procesā, vai tā būs jauna iekārta;     - cik ilgs ir pārstrādes process;     - kāda ir jauda, ar kuru plānots darbināt iekārtu projekta pēcuzraudzības periodā;     - sniedz projekta ietvaros izbūvējamā iekārtas kompleksa un procesa aprakstu un katrā procesa posmā izmantojamo atkritumu apjomu, papildmateriālu apjomu (ja nepieciešams), kā arī aptuveno atkritumu apjomu, kas nevarēs tikt izmantots pēc pārstrādes procesa un ko vajadzēs apglabāt. *(Piemēram, norāda kompleksā ievedamo atkritumu apjomu, atšķiroto pārstrādājamo atkritumu apjomu, tālāk apstrādājamo (žāvējamo, smalcināmo u.tml.) atkritumu apjomu un tā masas izmaiņas pēc apstrādes (ja attiecināms), pārstrādes iekārtā ievietoto atkritumu apjomu, pievienojamo papildmateriāla apjomu, saražotās produkcijas apjomu un apglabājamo apjomu);*     - norāda, vai iekārtā izmantotā tehnoloģija uzskatāma par inovatīvu (ja attiecināms). Informācijas pamatā izmanto vismaz alternatīvu aprakstā iekļauto analizējamo iekārtu tehnoloģiskos risinājumus un tehnisko parametru salīdzinājumus (piemēram, tehnoloģiskā procesa galvenie raksturlielumi, pārstrādājamā materiāla un/vai galaprodukta masas un enerģijas bilance, kvalitatīvie parametri) un sniedz nepārprotamu priekšstatu par iekārtas inovatīvo raksturu; * pašvaldības lēmums par projekta līdzfinansējuma, par kuru nav saņemts nekāds publisks atbalsts, nodrošināšanu un finansējuma avotiem, ja projekta iesniedzējs ir publiski privāta vai pašvaldības kapitālsabiedrība (lēmums attiecas arī uz publiski privātām kapitālsabiedrībām vai pašvaldības kapitālsabiedrībām, kuru statūtos ir noteikts saņemt kapitāldaļu turētāja saskaņojumu par projekta īstenošanu); * projekta izdevumu un ieguvumu analīze. Izdevumu un ieguvumu analīze izstrādāta atbilstoši Vides aizsardzības un reģionālās attīstības ministrijas izstrādātajiem ieteikumiem, kas pieejami tīmekļvietnē <http://www.varam.gov.lv/lat/fondi/kohez/2014_2020/?doc=18639>; * alternatīvu apraksts, kas pamato atkritumu pārstrādes iekārtas izveidi tieši Latvijas Republikā, t.sk., analizējot informāciju par attiecīgā atkritumu veida apjomiem un pārstrādi vismaz visās Baltijas valstīs un pamatojot, ka plānotā iekārta neradīs pārstrādes jaudu pārpalikumu, t.sk., tādējādi neveicinot apstākļus konkrētā atkritumu veida radīšanai; * nodomu protokols vai līgums par galaprodukta (atbilstoši kritērijam 3.14.) izmantošanu (ja attiecināms); * nodomu protokols vai līgums par izejvielu (atbilstoši kritērijam 3.14.) realizēšanu (ja attiecināms); * būvdarbu tāme, kā arī pamatojums un pieņēmumi citām izmaksu pozīcijām (arī pakalpojumu, piegāžu līgumu gadījumos); * ietekmes uz vidi novērtējuma dokumenti (pievieno atbilstošo):   + - Valsts Vides dienesta lēmums par ietekmes uz vidi novērtējuma nepiemērošanu (attiecināms, ja projekta iesnieguma veidlapas 4.sadaļas “Projekta ietekme uz vidi” 4.2.apakšpunktā ir norādīts, ka izvērtējums/novērtējums ir veikts);     - Vides pārraudzības valsts biroja atzinums par paredzētās darbības ietekmes uz vidi novērtējuma ziņojumu projekta iesniegumā plānotajām darbībām (attiecināms, ka projekta iesnieguma veidlapas 4.sadaļas “Projekta ietekme uz vidi” 4.2.apakšpunktā ir norādīts, ka izvērtējums/novērtējums veikts;     - projekta iesniedzēja sagatavots skaidrojums par to, kamdēļ projektā paredzētajām darbībām nav nepieciešams sākotnējā ietekmes uz vidi izvērtējums, kas balstīts uz normatīvajos aktos noteiktajiem nosacījumiem par to, kādām darbībām šāds izvērtējums nepieciešams; * zaļo iepirkumu pamatojošie dokumenti (tehniskā specifikācija vai tās projekts) (attiecināms, ja projekta iesniedzējs pretendē uz papildu punktu kvalitātes kritērijā Nr.3.2. „Zaļā iepirkuma piemērošana (horizontālā principa “ilgtspējīga attīstība” kritērijs)”); * projekta iesniedzēja apliecinājums par tiesībām veikt būvdarbus zemesgabalos, kur projekta ietvaros paredzēti būvdarbi, ko pierāda īpašumtiesības vai apbūves tiesības, ko apliecina atbilstošs ieraksts zemesgrāmatā (ja vien projekta iesnieguma iesniegšanas dienā projekta iesniedzējs var apliecināt īpašumtiesības vai ir līgums par apbūves tiesībām) (ja attiecināms) **vai** apliecinājums par šādu tiesību iegūšanu līdz pirmā maksājuma iesniegšanas dienai sadarbības iestādē. Ja no projekta iesniedzēja apliecinājumā sniegtās informācijas konstatējams, ka  tiesības veikt būvdarbus uz attiecīgā zemesgabala iegūtas līdz 2016.gada 31.decembrim, par attiecināmu uzskatāms arī nomas līgums. Ja publiski pieejamajās datu bāzēs (zemesgramata.lv) projekta iesnieguma iesniegšanas dienā nav pieejama informācija, kas apliecina tiesības veikt būvdarbus, bet tā pierādāma dokumentāri, projekta iesniegumam pievieno attiecīgos dokumentus. Īpašumtiesības vai apbūves tiesības nodrošināmas līdz pirmā maksājuma iesniegšanas dienai sadarbības iestādē, ja to nevar apliecināt projekta iesnieguma iesniegšanas dienā; * tās pašvaldības apliecinājums (izziņa), kuras administratīvajā teritorijā plānota pārstrādes iekārtas izveide, ka paredzētā darbība atbilst pašvaldības teritorijas plānojumam; * projekta iesniedzēja izziņa par ar modernizējamo darbību saistīto aktīvu amortizāciju (informācija no pamatlīdzekļu uzskaites kartītēm) iepriekšējo triju finanšu gadu laikā (iesniedz, ja sākotnējie ieguldījumi plānoti būtiskām pārmaiņām ražošanas procesā atbilstoši MK noteikumu 42. punktā minētajam). Izziņa tiek sagatavota saskaņā ar pamatlīdzekļu uzskaites kartītēs sniegto informāciju, ko pēc pieprasījuma iesniedz Centrālajā finanšu un līgumu aģentūrā projekta izvērtēšanai; * projekta iesniedzēja izziņa par atkārtoti izmantoto aktīvu uzskaites vērtību (informācija no pamatlīdzekļu uzskaites kartītēm), kas reģistrēta iepriekšējā finanšu gadā pirms darbu sākšanas (iesniedz, ja sākotnējie ieguldījumi plānoti uzņēmuma produkcijas dažādošanai atbilstoši MK noteikumu 43. punktā minētajam). Izziņa tiek sagatavota saskaņā ar pamatlīdzekļu uzskaites kartītēs sniegto informāciju, ko pēc pieprasījuma iesniedz Centrālajā finanšu un līgumu aģentūrā projekta izvērtēšanai; * projekta iesniedzēja apliecinājums par valsts atbalsta nosacījumu ievērošanu (7. pielikums); |
| Jā, ar nosacījumu | Ja projekta iesniegumā norādītā informācija un/vai pievienotie pielikumi neatbilst minētajām prasībām vai kāds no pielikumiem nav pievienots, projekta iesniegumu novērtē ar „**Jā, ar nosacījumu**” un izvirza attiecīgu nosacījumu trūkumu novēršanai. |
| Nē | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

1. izsakot projektu iesniegumu atlases nolikuma 4. pielikuma “Projekta iesnieguma vērtēšanas kritēriju metodika” 1.18. kritēriju šādā redakcijā:

|  |  |  |  |  |
| --- | --- | --- | --- | --- |
| 1.18. | Projekta iesniedzējs nav grūtībās nonācis saimnieciskās darbības veicējs, kā arī tas neatbilst grūtībās nonākuša saimnieciskās darbības veicēja pazīmēm saskaņā ar MK noteikumiem par pasākuma īstenošanu |  | Jā | **Vērtējums ir “Jā”,** ja projekta iesniedzējs neatbilst grūtībās nonākuša saimnieciskās darbības veicēja pazīmēm. Projekta iesniedzējs ir grūtībās nonācis saimnieciskās darbības veicējs, ja uz to attiecas vismaz viena no šādām pazīmēm:   * kapitālsabiedrībai ar tiesas spriedumu pasludināts maksātnespējas process vai ar tiesas spriedumu tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, tai uzsākta bankrota procedūra, piemērota sanācija vai mierizlīgums, tās saimnieciskā darbība ir izbeigta vai tā atbilst tiesību aktos maksātnespējas jomā noteiktajiem kritērijiem, lai tai pēc kreditoru pieprasījuma piemērotu maksātnespējas procedūru (nosacījumu atbilstību skata apliecinājumā, kā arī pārbauda, vērtējot projekta iesniedzēja atbilstību Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 23.pantā noteiktajām prasībām); * kapitālsabiedrībai uz projekta iesnieguma iesniegšanas dienu uzkrāto zaudējumu dēļ ir zaudējusi vairāk nekā pusi no parakstītā kapitāla (uzkrātos zaudējumus atskaitot no rezervēm un visām pārējām pozīcijām, kuras pieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no parakstītā kapitāla, t.i., pārbaudot gada pārskata bilances, bilances 500.rindai pieskaita/atņem bilances 510.rindas un 520.rindas rādītājus, un, ja rodas negatīvs rezultāts, to dala ar bilances 430.rindas rādītāju, dalījums x 100 nedrīkst pārsniegt 50%); * kapitālsabiedrība, kurā kādam no dalībniekiem ir neierobežota atbildība par kapitālsabiedrības parādsaistībām, uz projekta iesnieguma iesniegšanas dienu uzkrāto zaudējumu dēļ ir zaudējusi vairāk nekā pusi no grāmatvedības uzskaitē uzrādītā kapitāla (aprēķina kārtību skatīt iepriekšējā punktā); * kapitālsabiedrība ir saņēmusi glābšanas atbalstu un glābšanas atbalsta ietvaros saņemto aizdevumu nav atmaksājusi vai nav atsaukusi garantiju, vai ir saņēmusi pārstrukturēšanas atbalstu, un uz to joprojām attiecas pārstrukturēšanas plāns. Nosacījuma atbilstību skatīt apliecinājumā; * kapitālsabiedrība ir lielais komersants, kam pēdējos divus gadus parādsaistību un pašu kapitāla bilances vērtību attiecība ir pārsniegusi 7,5, un kapitālsabiedrības procentu seguma attiecība, kas rēķināta pēc ieņēmumiem pirms procentu, nodokļu, nolietojuma un amortizācijas atskaitījumiem, ir bijusi mazāka par 1,0 (Pārbaudei izmanto pēdējo divu noslēgto finanšu gadu pārskatus. Parādsaistību un pašu kapitāla attiecību aprēķina pēc šādas formulas , kur kreditori bilances 790.rinda un pašu kapitāls bilances 530.rinda. Procentu segumu attiecību aprēķina pēc šādas formulas , kur A - procentu maksājumi, B - neto peļņa, C - uzņēmuma ienākuma nodoklis pārskata periodā, D - kopējie nolietojuma/amortizācijas atskaitījumi pārskata periodā).   Kritērija vērtēšanai izmanto LURSOFT pieejamos uzņēmuma gada pārskatus (bilances, peļņas un zaudējumu aprēķini (par pēdējiem diviem gadiem, piemēram, ja projektu iesniegums iesniegts 2017.gadā, tad informāciju pārbauda 2016., 2015.gada pārskata bilancēs) vai informāciju citās publiski pieejamās datu bāzēs. Ja informācija par komersanta saistītajiem vai partneruzņēmumiem nav publiski pieejama, projekta iesniedzējam papildus jāiesniedz deklarācija par komercsabiedrības atbilstību mazajai (sīkajai) vai vidējai komercsabiedrībai, pievienojot to komersanta saistīto vai partneruzņēmumu gada pārskatus par pēdējiem diviem noslēgtajiem finanšu gadiem, par kuriem nav pieejama informācija SIA “Lursoft” vai citās publiski pieejamās datu bāzēs. |
| Jā, ar nosacījumu | Ja projekta iesniegums neatbilst visām prasībām, kas izvirzītas, lai 1.18. kritērijā saņemtu vērtējumu „Jā”, **vērtējums ir** „**Jā, ar nosacījumu**”, lēmumā izvirza atbilstošu nosacījumu iesniegt informāciju un/vai dokumentāciju, kas apliecina, ka saimnieciskās darbības veicējs neatbilst grūtībās nonākuša saimnieciskās darbības veicēja pazīmēm. Precizējumi var attiekties tikai uz tehniskiem, aritmētiskiem un redakcionāliem precizējumiem. |
| Nē | **Vērtējums ir** **„Nē”**, ja projekta iesniedzējs atbilst kaut vienai grūtībās nonākuša saimnieciskās darbības veicēja pazīmei vai neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

1. izsakot projektu iesniegumu atlases nolikuma 4. pielikuma “Projekta iesnieguma vērtēšanas kritēriju metodika” 3.1. kritēriju šādā redakcijā:

|  |  |  |  |  |
| --- | --- | --- | --- | --- |
| 3.1. | Inovatīvu tehnoloģiju pielietošana projektā: | | Kritērijs dod papildu punktus | **Kritērijs dod papildu punktus.**  Inovatīva tehnoloģija šī pasākuma ietvaros tiek vērtēta kā jauna vai būtiski uzlabota ražošanas (pārstrādes) metode, kuru pielietojot tiek sasniegts efektīvāks pārstrādes iekārtas darbības rezultāts (salīdzinot ar citu iekārtu, kas paredzēta līdzīgu atkritumu pārstrādei). Lai kritērijā saņemtu punktus, projekta iesniegumā un tā pielikumā (iekārtas darbības aprakstā) jābūt iekļautai informācijai par konkrēto tehnoloģiju, kā arī tehnisko parametru salīdzinājumam (piem., tehnoloģiskā procesa galvenie raksturlielumi, pārstrādājamā materiāla un/vai galaprodukta masas un enerģijas bilance, kvalitatīvie parametri) ar cita līdzīga veida iekārtu, kas paredzēta tā paša atkritumu veida pārstrādei.  Inovatīva tehnoloģija uzskatāma arī tāda tehnoloģija, kas nav pielietota citā tā paša atkritumu veida, ko plānots pārstrādāt, jau izveidotā pārstrādes iekārtā Latvijā, Lietuvā vai Igaunijā). Kritēriju vērtē, ņemot vērā projektam pievienoto iekārtas darbības aprakstu, kur raksturoti iekārtas atšķirību un inovāciju aspekti.  Papildu informācija par inovāciju jēdzienu un veidiem pieejama rokasgrāmatā “Inovāciju datu vākšanas un interpretēšanas pamatnostādnes”: http://vvc.gov.lv/image/catalog/dokumenti/Oslo\_Manualx\_Third\_editionx\_2005.doc |
| 3.1.1. | nav paredzēta | 0 |
| 3.1.2. | ir paredzēta | 3 |

1. izsakot projektu iesniegumu atlases nolikuma 4. pielikuma “Projekta iesnieguma vērtēšanas kritēriju metodika” 3.2. kritēriju šādā redakcijā:

|  |  |  |  |  |
| --- | --- | --- | --- | --- |
| 3.2. | Zaļā iepirkuma piemērošana (horizontālā principa “ilgtspējīga attīstība” kritērijs): | | Kritērijs dod papildu punktus | **Kritērijs dod papildu punktu.**  Projekta iesnieguma vērtēšanā izmanto VARAM metodiku “Metodika 2014.–2020. gada Eiropas Reģionālā attīstības fonda, Eiropas Sociālā fonda un Kohēzijas fonda ieviešanā iesaistītajiem horizontālās prioritātes “Ilgtspējīga attīstība” īstenošanas uzraudzībai”.  Projekta iesniegums saņem papildu punktu, ja vismaz vienā projekta iepirkumā ir piemēroti vai plānots piemērot vai piemēro zaļā publiskā iepirkuma kritērijus (projekta iesnieguma 3.sadaļas 3.3. apakšpunkts un zaļo iepirkumu pamatojošie dokumenti). Ja tehniskā specifikācija (vai tās projekts) projekta iesniegumam nav pievienota, projekta iesniegums nesaņem papildu punktu.  Zaļā publiskā iepirkuma rokasgrāmata pieejama:  <http://ec.europa.eu/environment/gpp/pdf/handbook_2016_lv.pdf>  Gatavojot būvniecības iepirkumu var ielikt prasības pretendentiem attiecībā uz būvdarbu organizēšanu (atkritumu savākšana u.tml.) VARAM gatavotie materiāli par zaļo iepirkumu pieejami šeit: <http://www.varam.gov.lv/lat/darbibas_veidi/zalais_publiskais_iepirkums/?doc=21004>  Piemērojot Zaļo publisko iepirkumu vai Zaļo iepirkumu, projekta iesniegumā nepieciešams:  − aprakstīt, kādām preču un pakalpojumu grupām tiks piemērotas vides prasības,  − norādīt, cik iepirkumu, kuros tiks piemērots ZPI/ZI, tiks veikts. |
| 3.2.1. | iepirkuma procedūrā nav piemērots un nav plānots piemērot zaļā iepirkuma principus | 0 |
| 3.2.2. | vismaz vienam no iepirkuma līgumiem iepirkuma procedūrā tiks/tika piemēroti zaļā iepirkuma principi | 1 |

1. Eiropas Parlamenta un Padomes 2013. gada 17. decembra regulai (ES) Nr.1303/2013, ar ko paredz kopīgus noteikumus par Eiropas Reģionālo fondu, ESF, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālo fondu, ESF, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (115. pants un XII pielikums), MK noteikumos noteiktajam, Ministru kabineta 2015. gada 17. februāra noteikumiem Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana” un 2016. gada 30. decembra Eiropas Savienības fondu 2014.-2020. gada plānošanas perioda publicitātes vadlīnijām Eiropas Savienības fondu finansējuma saņēmējiem [↑](#footnote-ref-1)